السلام عليكم الانسان بعد آآ الهداية بيكون تعامله مع الناس طرفين ووسط الطرف الاول طرف متشدد جدا. اول ما بيلتزم بيتعامل مع الناس بحدة بغلظة بقسوة قافش ما بيضحكش ما بيهزرش
اه شايف الناس كلها غلط متعالي شوية على الناس. شايف ان هو بس اللي صح حتى المسائل الخلافية صعب جدا تتفاهم معه فيها. هو صح وخلاص ومع ده غلط ده صنف مرفوض طبعا
الصنف التاني بقى العكس خالص. الصنف التاني كان عايز يخالط الناس. ويكون معهم وعايز يهرب من الايه؟ من الصورة بتاعة المتشدد ديت فلما جه يهرب منها بدأ فعلا يخالط الناس وعايز يبين لهم ان الالتزام جميل وان الملتزم ده مش اسهال متشدد ولا حاجة وان هو انسان عادي وممكن يعيش وسط الناس
بس هو علشان يهرب من الصورة دي نط الناحية التانية شوية فبدأ يعمل حاجات يعني زودها بقى من عنده شوية عشان يبين ان هو آآ مش متشدد عشان الناس يحبوا الالتزام. بقى ممكن عادي ممكن تلاقيه يخش فيلم
سينما مع اصحابه ويقول لك اصل الفيلم ده كويس بيقولوا عليه فيلم محترم وداخل مع اصحابه على اعتبار ان ده فيلم كويس. بحيس ان هم حتى يعني ما ايه ما يقولوش علي متشدد. ويحبوا الدين والكلام دوت
ممكن تلاقيه بيقعد معهم على القهوة هو مش هيشرب حاجة. بس هو قاعد معهم وكل المنكرات حواليه شغالة عادي. بس هو مش عايز يبان غريب ومش عايز يكون مش بيخالط الناس. مش عايز
ان هو متشدد آآ هي ممكن في الجامعة بتكلم ممكن تكلم ولاد عادي يعني باحترام يعني او بتتكلم بس بتتساهل بتتكلم معهم عادي بتقف مع الشلة عادي عشان ما تبانش ان هي يعني متشددة
ممكن هو يكون بيروح افراح وكل ما فيها بقى من ايه من رقص وطبل وبتاع بس هو مش عايز يبان ان هو متشدد. طبعا الصورة الاولانية اللي احنا قلناها دي صورة مرفوضة بتاعة الايه
الشخص الليل منعزل شعورين عن الناس المتعالي عليهم دوت الصورة التانية برضه مرفوضة صورة الانسان اللي يحاول يبين ان هو انسان آآ كويس او ان هو انسان آآ مش متشدد بس بيخش مع الناس في مجالات
غلط وحرام عايز يحس ان هم يرضوا عن الملتزم او يحبوه. الصورتين بيضروا الالتزام. الصورة الاولانية بتخلي الناس تكره الدين الصورة التانية بتخلي الناس تستهتر بالدين وتشوف ان خلاص طالما الانسان الراجل الطيب الملتزم دوت بيعمل معنا الحاجات دي طب ما خلاص طب ما ايه الفرق بينك وبيننا
طب ما طب ما انت خلاص بقيت عادي. طب خلاص انت بتنكر علينا ليه بقى يعني؟ فبيبتدي ان انت بدأت تخسر بنط كبير عند الناس ثم ان التساؤل دوت بيخليهم هم بعد كده يتجرأوا على اكتر من كده. ما هو بيقول لك طب ما فلان كان معنا. لا خلاص يبقى احنا ما بنعملش حاجة غلط. ويبتدوا يزودوا هم نفسهم في الغلط بحجة ان انت
كنت معهم وما قلتلهمش حاجة بما ان المشكلة عندك انت كمان ان التساهل بيجيب تساهل بيجيب تساهل وسلم والتنازلات ما بينتهيش لشيء. وممكن يكون التساهلات دي والتنازلات دي ترجعك تاني لكل
اللي انت كنت بتعملها وانت مش حاسس بدل ما كنت بتشارك بس ومن غير ما تعمل لا ده انت بعد كده هتعمل والسلم ما بينتهيش. طب ايه المطلوب؟ مطلوب الوسطية. لا احنا عايزين المتشدد الوحش دوت ولا عايزين المتساهل الوحش ده برضو. عايزين الوسط. وسط يعني ايه وسط يعني انا هكون وسط الناس عادي هخالط
الناس هصبر عليهم هعملهم بالحسنى هستعمل معهم كل الوسائل اللي تخليهم يحبوا الدين يحبوا الالتزام يعرفوا ان انا مش متشدد بس كلها وسائل ما بتخشش في دايرة الحرام. يعني الابتسامة الزيارة الهدية العزومات. المواقف اشاركهم في احزانهم. اشاركهم في مواقفهم. يحسوا ان انا جزء منهم
وان انا مش غريب عنهم. لكن عند الحرام بحط سقف خلاص مش هقدر اشاركهم في كده. لما بيعملوا حاجة غلط بنصحهم بلطف. يعني بعتزر عن المشاركة وخلاص. على فكرة هيحبوك جدا. هيحترموك جدا. هيحترموا الدين وهيعزموا الدين. عارفين ان انت صح هيرضوا عليك
لانك انت بترضي ربنا ومن ارضى الناس من ارضى الله بسخط الناس رضي الله عنه وارضى عنه ليه؟ وارضى عنه الناس. المنهج اللي انا بقوله ده اختصر في خواتيم سورة الشعراء. لما ربنا قال
النبي عليه الصلاة والسلام وانذر عشيرتك الاقربين واخفض جناحك لمن اتبعك من المؤمنين. ادي ليه التواضع وادي مخالطة الناس والصبر عليهم. واخفض جناحك لمن اتبعك من المؤمنين. فان عصوك فقل اني بريء
مما تعملون. ادي المفاصلة والحزم وعدم المشاركة في الايه؟ في المنكرات. يبقى انا عايز اكون كده واخفض جناحك للمؤمنين فان عصوت فقل ان بريء مما تعملون. يبقى الانسان الملتزم هين لين طيب بشوش جميل لكن في نفس الوقت حازم. مع الغلط حازم مع
منكرات وهي دي الوسطية اللي احنا عايزينها لا افراط ولا تفريط. جزاكم الله خيرا. السلام عليكم ورحمة الله